polyglot-tagger/wikipedia-language-snippets-filtered huggingface dataset:
మైఖేల్ ఫారడే విద్యుదయస్కాంతత్వం, విద్యుత్ రసాయనశాస్త్రం అధ్యయనానికి కృషి చేసిన ఆంగ్ల శాస్త్రవేత్త . అతని ప్రధాన ఆవిష్కరణలలో విద్యుదయస్కాంత ప్రేరణ, డయామాగ్నెటిజం, విద్యుద్విశ్లేషణ వంటి అంతర్లీన సూత్రాలు ఉన్నాయి.
ఫారడే 1821 జూన్ 12 న సారా బర్నార్డ్ ను పెళ్ళి చేసుకున్నాడు. వారిద్దరూ సాండేమానియన్ చర్చిలో వారి కుటుంబాల ద్వారా కలుసుకున్నారు. వారు పెళ్ళి చేసుకున్న నెల తరువాత అతను సాండేమానియన్ సమాజంపై తన విశ్వాసాన్ని అంగీకరించాడు. వారికి పిల్లలు లేరు.
బ్రిటిష్ ప్రభుత్వానికి అనేక సేవా ప్రాజెక్టులను అందించాడు. క్రిమియన్ యుద్ధంలో ఉపయోగించేందుకు రసాయన ఆయుధాల ఉత్పత్తిపై సలహా ఇవ్వమని ప్రభుత్వం కోరినప్పుడు, ఫారడే నైతిక కారణాలను చూపుతూ ఆ పని చేసేందుకు నిరాకరించాడు.
1845 లో, ఫారడే అనేక పదార్థాలు అయస్కాంత క్షేత్రం నుండి బలహీనమైన వికర్షణను ప్రదర్శిస్తాయని కనుగొన్నాడు: ఈ దృగ్విషయాన్ని అతను డయామాగ్నెటిజం అని పిలిచాడు .
గురుదాస్‌పూర్, జాతీయ రహదారి 54 పై ఉంది. ఇది పట్టణాన్ని అమృత్సర్, పఠాన్‌కోట్, జమ్మూ లతో కలుపుతుంది. మరో రహదారి జాతీయ రహదారి 354, గురుదాస్‌పూర్ నగరం నుండే ఉద్భవించింది, ఇది కాలనౌర్, డేరా బాబా నానక్, అజ్నాలా, అమృత్సర్, ఇతర సరిహద్దు పట్టణాల గుండా వెళ్ళి, శ్రీ ముక్తసార్ సాహిబ్ జిల్లా లోని మాలౌట్ వద్ద ముగుస్తుంది. భారత్‌మాలా పథకం కింద 25 వేల కోట్ల వ్యయంతో ఢిల్లీ-అమృత్సర్-కాత్రా ఎక్స్‌ప్రెస్‌వే పేరుతో ఎక్స్‌ప్రెస్ వే నిర్మించాలనే ప్రతిపానను ప్రబుత్వం ఆమోదించింది. ఈ ప్రవేశ నియంత్రిత హైవే గురుదాస్‌పూర్‌ను నేరుగా జలంధర్, న్యూ ఢిల్లీ లతోను, ఉత్తర భారతదేశంలోని ఇతర ప్రధాన నగరాలతోనూ రహదారి ద్వారా కలుపుతుంది. అమృత్సర్-గురుదాస్‌పూర్ హైవే ఎన్‌హెచ్ 54 ను కూడా సిగ్నల్ ఫ్రీగా మారుస్తామని, ఎక్స్‌ప్రెస్‌వే యొక్క ఒక పొడిగింపు కర్తార్‌పూర్ కారిడార్ సమీపంలోని డేరా బాబా నానక్‌కు అనుసంధానిస్తుందని కేంద్ర రోడ్డు రవాణా, రహదారుల శాఖ మంత్రి నితిన్ గడ్కరీ ప్రకటించాడు.
గుర్‌దాస్‌పూర్‌ను 17వ శతాబ్దంలో గురియా స్థాపించాడు. ఆయనపేరుతో ఈ పట్టణం గుర్‌దాస్‌పూర్ అయింది. ఆయన ఈ పట్టణ నిర్మాణానికి అవసరమైన స్థలాన్ని సంగీ గోత్రానికి చెందిన జాట్‌ల నుండి తీసుకున్నాడు. పాత నగరంలో గుడిసెలలో నివసిస్తున్న పేద ప్రజల కొరకు ఆయన ఈ పట్టణం స్థాపించబడింది. గురియా పూర్వీకులు అయోధ్యకు చెందిన వారు. వారు ఇక్కడకు వచ్చి పానియర్‌లో స్థిరపడ్డారు. గురియాకు ఇద్దరు కుమారులు ఉన్నారు. ఎస్.హెచ్ నవల్ రాయ్ , ఎస్.హెచ్ పాలా. నవల్ రాయ్ వంశస్థులు గుర్‌దాస్‌పూర్‌లో స్థిరపడ్డారు. నవల్ రాయ్ కుమారుడు బాబా దీప్‌చంద్ గురుగోబింద్ సింగ్ సమకాలీనుడు. బాబా దీప్‌చంద్‌కు గురుగోబింద్‌సింగ్ " గంజ్‌ బక్ష్ " అని బిరుదాంకితుని చేసాడని విశ్వసించబడుతుంది. బాబాదీప్‌చంద్ వంశస్థులు మహంతులని పిలువబడుతున్నారు. గుర్‌దాస్‌పూర్‌లోని ముక్తేశ్వర్ వద్ద ఉన్న రాక్ టెంపుల్ పట్టణ పురాతన చరిత్రకు చిహ్నంగా ఉంది.
గురుదాస్‌పూర్ రైల్వే స్టేషన్ అమృత్సర్-పఠాన్‌కోట్ మార్గంలో ఉంది. స్టేషన్ కోడ్ . ఈ రైల్వే స్టేషన్‌లో రెండు ప్లాట్‌ఫాంలు ఉన్నాయి, వీటిలో ఒకటి ప్యాసింజర్ రైళ్లకు, రెండవది సరుకు రవాణా రైళ్లకు ఉపయోగిస్తారు. ఈ రైల్వే స్టేషన్ పూర్తిగా విద్యుదీకరించారు. విద్యుదీకరణ పనులు 2019 లో పూర్తయ్యాయి. గురుదాస్‌పూర్ నుండి అమృత్సర్-పఠాన్‌కోట్ మార్గపు డబ్లింగు పనులు జరుగుతున్నాయి. ఈ స్టేషన్ సమీప స్టేషన్లు అమృత్సర్, పఠాన్‌కోట్ లకు చాలా రైళ్లు ఉన్నాయి. దూర స్టేషన్లు జమ్మూ తవి, భటిండా, బికనీర్, జోధ్‌పూర్, అంబాలా, ఢిల్లీ, టాటానగర్, రూర్కెలా లకు కూడా గురుదాస్‌పూర్ నుండి ఒకటి రెండు రైళ్ళున్నాయి.
గురుదాస్‌పూర్‌లో అనేక ప్రాథమిక, మాధ్యమిక స్థాయి పాఠశాలలు ఉన్నాయి, 13 డిగ్రీ స్థాయి, ఇంజనీరింగ్ కళాశాలలు ఉన్నాయి. 1995 లో అప్పటి ముఖ్యమంత్రి బీంట్ సింగ్ స్థాపించిన బీంట్ కాలేజ్ ఆఫ్ ఇంజనీరింగ్ అండ్ టెక్నాలజీ. పర్యాటక మంత్రిత్వ శాఖ ఇన్స్టిట్యూట్ ఆఫ్ హోటల్ మేనేజ్‌మెంట్, క్యాటరింగ్ & న్యూట్రిషన్ జాతీయ గుర్తింపు పొందిన సంస్థ గురుదాస్‌పూర్‌లో ఉంది.
గుర్‌దాస్‌పూర్, పంజాబు లోని నగరం. రావి, బియాస్ నదుల మధ్య ప్రదేశంలో ఉంది. ఇది గుర్‌దాస్‌పూర్ జిల్లాకు ముఖ్య పట్టణం. మహంత్ గురియా దాస్ పేరిట నగరానికి ఈ పేరు వచ్చింది.
కపోతేశ్వరాలయంలో 9 శాసనాలున్నాయి. వాటిలో రెండు శాసనాల ప్రకారం కపోతీశ్వరుని చుట్టూ 4,444 లింగాలున్నాయి. మరో రెండు శాసనాలు శక సం. 1069, 1087కు చెందినవి. 7వ శతాబ్దికి చెందినదని భావింపబడే మరొక శాసనం విషమసిద్ధి (వేంగి రాజు, తూర్పు చాళుక్యుల వంశానికి ఆద్యుడు అయిన కుబ్జ విష్ణువర్ధనుడు - ఇతని మరొక పేరు విషమసిద్ధి) ఇచ్చిన కానుక శాసనం. తక్కిన రెండు శాసనాలు చారిత్రికంగా చాలా ప్రముఖ్యత కలిగినవి. వాటిలో మొదటిది పల్లవ రాజు 1వ మహేంద్రవర్మ దేవునికి ఇచ్చిన కానుక గురించి. ఇందులో మహేంద్రవర్మను మహారాజుగా "అవనీ భాజన", "వేగవతీ సనత" అనే బిరుదులతో శ్లాఘించబడ్డాడు. మరొక శాసనం ఆనంద గోత్ర రాజు కందారుడు ఇచ్చిన కానుక గురించి. ఇందులో కందారుడు రెండు జనపదాలు గల కందారపురం రాజు అని, త్రికూటపర్వతం ప్రభువని, ధాన్యకటకం వద్ద పెక్కు గజయుద్ధాలు చేశాడని, పెక్కు ఆంధ్రవనితలకు వైధవ్యం కలిగించి కృష్ణవెన్న పాలకుని నొప్పించాడని వ్రాశారు. ఈ కందారుని కుమార్తె అవనీతలంతవతి యొక్క కుమారుడు "సత్సభామల్ల" బిరుదాంకితుడు అయిన వ్యక్తి ఈ దాన శాసనాన్ని వ్రాయించాడు.
ఈ ఆలయాన్ని ఆ పేరుతో పిలవటానికి మహా భారతం ప్రకారం ఒక కథ ఉంది. మాంధాత కుమారుడైన శిబి చక్రవర్తికి మేఘదాంబరుడు, జీమూత వాహనుడు అనే ఇద్దరు సోదరులు ఉండేవారు. మేఘదాంబరుడు అన్న అనుమతితో 1500 మంది పరివారం వెంటబెట్టుకొని కాష్మీర దేశం విడచి తీర్ధయాత్రలకు బయలుదేరాడు. అతడు ఒక కొండపై కొందరు యోగులతో కలసి తపో దీక్షనాచరించి కాలం చేశాడు. కొండపై అతని శరీరం దహనం చేయగా ఆ భస్మం ఒక లింగరూపం ధరించింది. అన్న తిరిగి రానందున అతనిని వెదుకుతూ జీమూతవాహనుడు అనుచరులను వెంటబెట్టుకొని ఆ కొండవద్దకు వచ్చాడు. అన్నకు జరిగిన విషయం తెలుసుకుని ఆకొండపైనే తపమాచరించి తానూ మరణించాడు. తమ్ముళ్ళను వెతుక్కుంటూ శిబి చక్రవర్తి స్వయంగా అక్కడికి వచ్చి రెండు లింగాలను చూశాడు. అక్కడ నూరు యజ్ఞాలు చేయ సంకల్పించాడు. నూరవ యాగం చేస్తుండగా దేవతలు అతనిని పరీక్షింపదలచారు. శివుడు ఒక వేటగాని వలెను, బ్రహ్మ అతని బాణం లాగాను, విష్ణువు ఒక కపోతం లాగాను అక్కడికి వచ్చారు.
వేటగానితో తరమబడిన పావురం శిబి చక్రవర్తి శరణు జొచ్చింది. శిబి ఆ పక్షికి అభయమిచ్చాడు. అక్కడికి వేటగాడు వచ్చి ఆపావురాన్ని తనకు ఇవ్వకుంటే తాను, తన కుటుంబం ఆకలితో అలమటిస్తారని చెప్పాడు. శిబి ఇరకాటంలో పడ్డాడు. చివరకు పావురం ఎత్తు మాంసం ఇస్తానని వేటగానిని ఒప్పించి, త్రాసులో పావురాన్ని ఒక వైపు ఉంచి, తన శరీరంలో కొంత మాంసాన్ని రెండవవైపు ఉంచాడు. అయినా అవి సరి తూగవు. చివరకు తన తల నరికి ఆ త్రాసులో పెట్టించాడు. అతని త్యాగ శీలతకు మెచ్చి దేవతలు అతనిని పునరుజ్జీవితుడిని చేసి వరం కోరుకోమన్నారు. తనకు, తన పరివారానికి కైలాస ప్రాప్తిని కోరుకుంటాడు. పరివార సమేతంగా తమందరి శరీరాలు లింగాలుగా కావాలని కోరాడు. అలా తల లేని శిబి మొండెమే కపోతేశ్వర లింగమైందని స్థల పురాణం.దీని మీద ఇతరత్రా కథనాలు కూడా ఉన్నాయి.
కపోతేశ్వర స్వామి దేవాలయం, పల్నాడు జిల్లా, నకిరికల్లు మండలం లోని చేజర్ల గ్రామంలో ఉంది. నరసరావుపేటకు సుమారు 30 కి.మీ.దూరంలో ఉంది.ఇది అతి ప్రాచీనమైన దేవాలయం.ఈ ఆలయాన్ని కపోతేశ్వరాలయం అని అంటారు.ఈ ఆలయం ఎంతో చారిత్రిక ప్రాముఖ్యత కలిగి ఉంది. మహారాష్ట్ర లోని "తేర్", చేజెర్ల రెండు స్థలాలలోను ఒకప్పటి బౌద్ధ చైత్య గృహాలు తరువాత హైందవ శైవాలయాలుగా మార్చబడ్డాయని పరిశోధకులు భావిస్తారు. చేజెర్లలోని శైవాలయాన్ని "కపోతేశ్వరాలయం" అంటారు. ఇక్కడి గర్భగుడిలోని లింగం శిబి చక్రవర్తి శరీరంనుండి ఉద్భవించిందని స్థల పురాణ గాథ. శిబికి, కపోతానికి ఉన్న సంబంధం గురించి ఒక హిందూ గాథ, ఒక బౌద్ధ గాథ రెండు ఉన్నాయి.
తపశ్శక్తిని పరీక్షించుటకు త్రిమూర్తులు భూలోకానికి వచ్చి విడిది చేసిన ప్రదేశం “విప్పర్ల” గ్రామంగా పిలవబడుతోంది. త్రిమూర్తులు తమ రూపాలను మార్చుకున్న ప్రదేశం “రూపెనగుంట్ల” గ్రామంగా, త్రిమూర్తులు శిబిచక్రవర్తిని క్రీగంట చూసిన ప్రదేశాన్ని “కండ్లకుంట” గ్రామంగాను పిలువబడుతున్నాయని పరిసర్రపాంతవాసుల కథనం.ఈ మూడు గ్రామాలు చేజర్లకు సమీపంలో ఉన్నాయి.
శిబిజాతకం కథ ప్రకారం శిబి చక్రవర్తి తన కన్నులను మారువేషంలో వచ్చిన ఇంద్రునికి దానం చేశాడు. అవసన సతకం కథ ఈ శిబిజాతక కథనూ, మహాభారత కథనూ అనుసంధానిస్తుంది. బౌద్ధ జాతక శిల్పాలలో శిబి కథ తరచు కనిపిస్తుంటుంది. అమరావతిలోను, నాగార్జున కొండ ఈ జాతక కథకు సంబంధించిన శిల్పాలున్నాయి.
ఈమె తమిళ, తెలుగు, కన్నడ, మలయాళ, హిందీ సినిమాలలో పాటలను పాడింది. ఎం.ఎస్.విశ్వనాథన్, ఇళయరాజా, ఎ.ఆర్.రహమాన్, యువన్ శంకర్ రాజా, హారిస్ జయరాజ్, ఎం.ఎం.కీరవాణి, ఆర్.పి.పట్నాయక్, హరిహరన్ వంటి సంగీత దర్శకుల క్రింద పాటలను పాడింది. లైఫ్ ఆఫ్ పై చిత్రంలో పై జోలపాటకు సాహిత్యాన్ని అందించింది. ఈ జోలపాట 2012 ఆస్కార్ అవార్డుకు ఉత్తమ ఒరిజినల్ పాట కేటగరీలో నామినేట్ అయ్యింది. కేరళ కేఫ్ అనే సినిమాలో ఒక పాటకు సంగీతం సమకూర్చింది.
జయశ్రీ తన మొదటి సంగీత కచేరీని 1982లో ఇచ్చింది. అది మొదలు ఈమె భారతదేశంలోని పలుప్రాంతాలలోను, 35 ప్రపంచ దేశాలలోను తన ప్రదర్శనలు ఇచ్చింది. భారతదేశంలోని అన్ని సంగీతోత్సవాలలో పాల్గొన్నది. ఆకాశవాణి సంగీత సమ్మేళనాలలో భాగం వహించింది. ఈమె దేశంలోని మారుమూల ప్రాంతాలకు వెళ్ళి అక్కడి విద్యార్థులకు భారతీయ సంగీతం గురించి వందలకొద్దీ ప్రసంగాలు చేసి వారికి శాస్త్రీయ సంగీతాన్ని పరిచయం చేసింది.
"బాంబే" జయశ్రీ రామనాథ్ ఒక భారతీయ సంగీత విద్వాంసురాలు. ఈమె తెలుగు, తమిళ, కన్నడ, మలయాళ, హిందీ భాషలలో అనేక సినిమా పాటలను పాడింది. సంగీతకారుల కుటుంబంలో జన్మించిన జయశ్రీ వారి వంశంలో నాలుగవ తరానికి చెందిన గాయనీమణి. లాల్గుడి జయరామన్, టి.ఆర్.బాలమణి, ల వద్ద శిష్యరికం చేసిన ఈమెకు 2021 వ సంవత్సరానికి భారత నాల్గవ పెద్ద పౌరపురస్కారం పద్మశ్రీ లభించింది.
అనేక సంగీతరీతుల పట్ల ఉన్న ఆసక్తితో జయశ్రీ ప్రపంచంలోని వివిధ గాయకులతో కలిసి ఆల్బమ్‌లు చేసింది. ఈజిప్షియన్ గాయకుడు హిషమ్‌ అబ్బాస్, సింహళ గాయకుడు తియోన్ సెక్ వంటి కళాకారులతో కలిసి పాడింది. ఫిన్‌లాండ్‌కు చెందిన ఈరో హమీన్నియెమితో ఫిన్నిష్ ఫిల్హార్మోనిక్ ఆర్కెస్ట్రాలో పనిచేసింది.
కలకత్తాలో జన్మించిన జయశ్రీ కర్ణాటక సంగీతాన్ని తొలుత తన తల్లిదండ్రులు సీతాలక్ష్మి సుబ్రమణియన్, ఎన్.ఎన్.సుబ్రమణియన్‌ల వద్ద నేర్చుకుంది. తర్వాత లాల్గుడి జయరామన్, టి.ఆర్.బాలమణి ల వద్ద శిక్షణ పొందింది. జి.ఎన్.దండపాణి అయ్యర్ వద్ద వీణావాయిద్యం నేర్చుకుంది.
ఈమె కాళిదాసు మేఘదూతాన్ని సంగీత నృత్య రూపకంగా మలిచి శీజిత్ నంబియార్, పార్వతీ మేనన్‌లతో ప్రదర్శన చేయించింది. చిత్రావిశ్వేశ్వరన్ నాట్యం చేసిన మీరా నృత్య రూపకానికి కూడా సంగీతం సమకూర్చింది. శిలప్పదికారమ్‌ను నృత్య రూపకంగా మలిచి సంగీతాన్ని సమకూర్చింది.
ఈమె రోను మజుందార్ శుభ ముద్గల్, విశ్వమోహన్ భట్, గౌరవ్ మజుందార్ వంటి హిందుస్తానీ గాయకులతో జగల్‌బందీ కచేరీలను చేసింది. లీలా శామ్‌సన్, చిత్రావిశ్వేశ్వరన్, అలర్మెల్ వల్లి, ప్రియదర్శిని గోవింద్, శోభన వంటి నాట్యకళాకారిణులకు గాత్రాన్ని అందించింది.
ముంబైలోని శ్రీ రాజరాజేశ్వరి భరతనాట్య కళామందిర్‌కు చెందిన కె.కళ్యాణసుందరం పిళ్ళై అనే గురువు వద్ద భరతనాట్యాన్ని అభ్యసించింది. ముంబైలో అమెచ్యూర్ డ్రమెటిక్ క్లబ్ ద్వారా నాటకరంగంలో కూడా ప్రవేశించింది.
ఈమె హిందుస్తానీ శాస్త్రీయ సంగీతాన్ని కె.మహావీర్ జైపూర్‌వాలె, అజయ్ పొహంకర్‌ల వద్ద నేర్చుకుంది. గంధర్వ మహావిద్యాలయ, ఢిల్లీ నుండి భారతీయ సంగీతంలో డిప్లొమా పొందింది.
ఈమె ముంబై శివారు ప్రాంతమైన చెంబూరులోని సెయింట్ ఆంథోని హైస్కూలులో మాధ్యమిక విద్య చదివి, ఆర్.ఎ.పోద్దర్ కాలేజీ నుండి వాణిజ్య, ఆర్థిక శాస్త్రాలలో పట్టభద్రురాలైంది.
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రైవేటు ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల బిజినపల్లిలోను, ప్రాథమికోన్నత పాఠశాల, మాధ్యమిక పాఠశాల షాయిన్పల్లిలోనూ ఉన్నాయి. సమీప జూనియర్ కళాశాల బిజినపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు నాగర్‌కర్నూల్లోనూ ఉన్నాయి. సమీప వైద్య కళాశాల మహబూబ్ నగర్లోను, పాలీటెక్నిక్‌ వనపర్తిలోను, మేనేజిమెంటు కళాశాల నాగర్‌కర్నూల్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం నాగర్‌కర్నూల్లోను, దివ్యాంగుల ప్రత్యేక పాఠశాల మహబూబ్ నగర్ లోనూ ఉన్నాయి.
ధర్మాపూర్లో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ఇది మండల కేంద్రమైన బిజినపల్లి నుండి 9 కి. మీ. దూరం లోను, సమీప పట్టణమైన వనపర్తి నుండి 25 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది.
మహాత్మా గాంధీ మెరైన్ నేషనల్ పార్క్ లోని ఒక ద్వీపం, ఇది పగడాలకు పేరొందిన దీవి,.ఈ దీవిలో సముద్ర జీవులు నీటి అడుగున శ్వాసను తీసుకునే దృశ్యాన్ని చూడవచ్చు.సూర్య ముద్దు బీచ్‌లో స్నార్కెలింగ్, సముద్ర స్నానం, బాస్కింగ్ చేయడానికి ఇది అనువైన ప్రదేశం. జాలీ బూయ్ ద్వీపం చేరుకోవడానికి ప్రజలు వండూర్ బీచ్ కి రావాలి. ఇది మహాత్మా గాంధీ నేషనల్ పార్క్ లో ఉంది. పోర్టు బ్లెయిర్ నుండి రహదారి ద్వారా 30 కిలోమీటర్ల దూరంలో వండూర్ బీచ్ ఉంది.
సౌత్ అండమాన్ జిల్లా, బంగాళాఖాతంలోని కేంద్రపాలిత ప్రాంతమైన అండమాన్ నికోబార్ దీవులలోని 3 జిల్లాల్లో ఒకటి. దీని ముఖ్య పట్టణం పోర్ట్ బ్లెయిర్. కేంద్రపాలితప్రాంత రాజధాని, జిల్లా ప్రధాన కార్యాలయం పోర్ట్ బ్లెయిర్‌లో ఉన్నాయి. ఈ జిల్లా విస్తీర్ణం 2,980 చ.కి.మీ.ఉంది.ఇది రేఖాంశం 92 నుండి 94 ’, అక్షాంశం 6 ’ నుండి 14 ’మధ్య బంగాళాఖాతంలో ఉంది.
2006 ఆగస్టు 18 న పూర్వపు అండమాన్ జిల్లాను విభజించుటద్వారా ఈ జిల్లా ఏర్పడింది. దక్షిణ అండమాన్ జిల్లాలో ఓంగెస్, జరావాస్, గ్రేట్ అండమానీస్, సెంటినాలిస్, అనే నాలుగు ఆదిమ తెగలుకు చెందిన ప్రజలు నివస్తున్నారు. అవి నెగ్రిటో స్టాక్‌కు చెందినవిగా గుర్తించబడ్డాయి.నికోబరీస్‌తో పాటు హర్మిందర్ బేలో స్థిరపడ్డారు.
థెర్మోప్లాస్టిక్ సింథెటిక్ రెజిన్ అసంజకలలో పొలిమెరిజేషన్ ఉత్పన్నాలైన పొలివినైల్ అసెటితే, పాలివినైల్ బ్యూతిరాల్, పాలివినైల్ ఆల్కహాల్, పొలి వినైల్ రెజిన్లు, ఆక్రిలిక్ మీథాక్రిలిక్ ఆమ్లాలు, ఎస్తర్ రెజిన్లు, సైనో అక్రిలెట్లు, సంశ్లేషణ రెజిన్లైన పొలి ఇసొబ్యుటిలిన్, పొలి ఎమైడ్లు, కుమరొన్-యొడిన్ ఉత్పన్నాలు, సిలికాన్లు ఉన్నాయి. సాధారణంగా ఇట్టి థెర్మొప్లాస్టిక్ రెజిన్లకు, శాశ్వత ద్రావణీయత, ద్రవీభవించే గుణమూ సిద్ధిస్తాయి. అందుచేత వీటిని టేపుల తయారీలోను, భద్రత - గాజులోను, జోళ్ళకు వాడే సిమెంట్ తయారీ పరిశ్రమలోను వాడుతున్నారు. అంతేగాక పలచని లోహపు రేకులను అతకడంలో, కర్ర సంబంధమైన వాటిని, రబ్బరు, కాగితం మొదలైన వాటిని అతకడానికి దీన్ని విస్తృతంగా వాడుతున్నారు. వివిధ రకాలైన రబ్బరు అసంజకలు కూడా వాడుకలో ఉన్నాయి.
వీటిలో 4, 5, 6 రకాలు కర్బన అసంజకల తయారీకి ఉపయోగపడేవే మూలపదార్ధాలు. లభించిన అసంజకల ప్రయోజనాలను దృష్టిలో ఉంచుకొని వర్గీకరించడం జరిగింది. మొదటి రకానివి గట్టి అసంజకలు. అవి దృఢమైన ఉపరితలాలు గల కర్ర, గాజు, పింగాణి, దృఢమైన ప్లాస్టిక్లు, లోహాలు వంటి వాటిని అతకడానికి వాడతారు. రెండో రకానివి మెత్తని అసంజకలు. ఇవి మెత్తని ఉపరితలాలు గల కాగితం, బట్టలు, తోళ్ళు కావలసిన ఆకృతులుగా మలిచే ప్లాస్టిక్లను, పలచని లోహపురేకులు వంటి వాటిని అతికించేందుకు వాడే అసంజకలు. ఈ తరగతికి చెందిన అసంజకాలకు అతికించవలసిన ఉపరితలాలతో సమానమైన మృదుత్వం ఉండడం అవసరం.
మెథైల్ సెల్ల్యూలోజ్, ఈథైల్ సెల్ల్యూలోజ్, సెల్ల్యూలోజ్ అసెటైట్, సెల్ల్యూలోజ్ నైట్రేట్, కార్బాక్సీ మెథైల్ సెల్యూలోజ్ . వీటిని అసంజకలలో అనుఘటకాలుగా వాడుతున్నారు. ఇవి ముఖ్యంగా తోళ్లను, నేత వస్త్రాలను, కాగితాలను అతికించడానికి వాడుతున్నారు. వీటికి విషస్వభావం లేనందువల్ల, వీటిని కళ్ళలో కాంటాక్ట్ లెన్సెస్ అతికించడానికి వాడుతున్నారు.
అసంజకలు రెండు ఉపరితలాలను ఒకదానితో ఒకటి చక్కగా అతికే పదార్థాలను అసంజకలు అంటారు. అసంజకలు, గ్లూలు అనే రెండు మాటలు ఒకే అర్థంలో పర్యాయపదాలుగా చాలా కాలం నుండి వాడుకలో ఉన్నాయి. అయితే సర్వసాధారణంగా గ్లూ అనేది జిగురుగా ఉంటుంది. కానీ అసంజకలు జిగురుగా ఉండవు.
సహజ రెజిన్లు బిటుమెన్ వర్గానికి చెందిన వాటిలో ఆస్ఫాల్ట్, షెల్లాక్, రజిన్ వాని ఎస్టారు ఉత్పన్నాలు వాటికి సంబంధితాలైన ఇతర పదార్ధాలు ఉంటాయి. వీటిని ఖనిజాలను లీనోలియమ్ వంటి వాటిని అతికించేటందుకు ఉపయోగిస్తారు.
ఇట్టి సంఘటన గల అసంజకలు చాలా సులువుగా పరచడానికి వీలైన మెత్తని పదార్ధాలను, కాగితాలను, నేత వస్త్రాలను, చర్మ పదార్థాలను అతికించడానికి విస్తృతంగా వాడుతున్నారు.
1858 లో బొంబాయిలోని ఎల్ఫిన్‌స్టోన్ కళాశాల నుండి పట్టా పొందిన తరువాత, అతను తన తండ్రి ఎగుమతి-వాణిజ్య సంస్థలో చేరాడు. ప్రధానంగా జపాన్, చైనా, ఐరోపా, యునైటెడ్ స్టేట్స్‌లో దాని బలమైన శాఖలను స్థాపించడానికి దోహదపడ్డాడు. నల్లమందులో వాణిజ్య వ్యాపారంతో నైపుణ్యం పొందడానికి టాటా క్రమం తప్పకుండా చైనాకు వెళ్ళేవాడు. ఆ సమయంలో ఈ వ్యాపారం పార్సీలు నివసించే చిన్న కాలనీలో సందడిగా ఉండేది. కానీ బయటివారికి అందులో ప్రవేశం లేదు. జమ్షెట్జీ టాటా తండ్రి ఈ వ్యాపారంలో భాగం కావాలని కోరుకున్నాడు. అందువల్ల అక్కడి వ్యాపారం గురించి తెలుసుకోవడానికి, నల్లమందు వ్యాపారం గురించి వివరాలను సేకరించడానికి అతను జమ్సెట్జీ టాటాను చైనాకు పంపాడు. ఏదేమైనా, టాటా చైనా చుట్టూ పర్యటించినప్పుడు, పత్తి పరిశ్రమలో వాణిజ్యం వృద్ధి చెందుతోందని, గొప్ప లాభం పొందే అవకాశం ఉందని గ్రహించాడు. ఇది అతని వ్యాపార వృత్తిని ప్రభావితం చేసింది. అక్కడ అతను తన జీవితకాలమంతా కాటన్ మిల్లులలో ఎక్కువ పెట్టుబడి పెట్టాడు.
టాటా స్టీల్ ఆసియాలో మొదటి, భారతదేశపు అతిపెద్ద స్టీల్ కంపెనీ. కోరస్ గ్రూప్ సంవత్సరానికి 28 మిలియన్ టన్నుల ఉక్కును ఉత్పత్తి చేస్తున్న తరువాత ఇది ప్రపంచంలో ఐదవ అతిపెద్ద స్టీల్ కంపెనీగా అవతరించింది.
ఇండియన్ ఇన్స్టిట్యూట్ ఆఫ్ సైన్స్, బెంగళూరు, సైన్స్ అండ్ ఇంజనీరింగ్‌లో పరిశోధన, విద్య కోసం ప్రముఖ భారతీయ సంస్థ.
టాటా హైడ్రోఎలక్ట్రిక్ విద్యుత్ సరఫరా సంస్థ, టాటా పవర్ కంపెనీ లిమిటెడ్ గా పేరు మార్చబడింది, ప్రస్తుతం భారతదేశపు అతిపెద్ద ప్రైవేట్ విద్యుత్ సంస్థ 8000 మెగావాట్ల విద్యుత్ ఉత్పత్తి సామర్థ్యం ఉంది.
జమ్సెట్జీ టాటా 1839 మార్చి 3 న దక్షిణ గుజరాత్ లోని నవసరి అనే నగరంలో నుస్సెర్వాన్‌జీ, జీవన్బాయి టాటా దంపతులకు జన్మించాడు. జమ్సెడ్జీ టాటా, అతని కుటుంబం ఇరాన్‌లోని జొరాస్ట్రియన్ల మత ద్వేషం కారణంగా భారతదేశానికి వలస వచ్చిన జొరాస్ట్రియన్లు లేదా పార్సీల మైనారిటీ సమూహంలో ఒక భాగం. అతను గౌరవప్రదమైన పేద పూజారుల కుటుంబంలో జన్మించాడు. అతని తండ్రి, నుస్సెర్వాన్‌జీ, పార్సీ జొరాస్ట్రియన్ పూజారుల కుటుంబంలో మొదటి వ్యాపారవేత్త. అతను ఆ కుటుంబంలో వ్యాపారాన్ని ప్రారంభించిన తొలి వ్యక్తిగా అవతరించాడు. ముంబైలో ఎగుమతి వాణిజ్య సంస్థను ప్రారంభించాడు.
జమ్సెడ్జీ టాటా 14 సంవత్సరాల వయసులో ముంబైలో ఉన్న తన తండ్రి వద్దకు వెళ్ళాడు. అక్కడ ఎల్ఫిన్‌స్టోన్ కళాశాలలో చేరి గ్రీన్ స్కాలర్ విద్యను పూర్తి చేశాడు. అతను విద్యార్థిగా ఉన్నప్పుడు హిరాబాయి డాబూను వివాహం చేసుకున్నాడు. అతను 1858 లో కళాశాల నుండి పట్టభద్రుడయ్యాడు. తరువాత అతను తన తండ్రి వాణిజ్య సంస్థలో చేరాడు. 1857 నాటి భారత తిరుగుబాటును బ్రిటిష్ ప్రభుత్వం అణచివేసినందున వ్యాపారం ప్రారంభించడానికి ఈ సమయం అల్లకల్లోలంగా ఉంది.
తన ప్రారంభ జీవితంలో వ్యాపారి అయిన టాటా, పత్తి, దుక్క ఇనుము పరిశ్రమలలో అనేక వ్యాపారాల ద్వారా భారతదేశ వ్యాపార ప్రపంచాన్ని మార్చాడు. అతను ఆధునిక భారతీయ ఆర్థిక వ్యవస్థకు అతి ముఖ్యమైన నిర్మాతలలో ఒకనిగా గుర్తింపు పొందాడు. టాటా సాధించిన అనేక విజయాలలో జంషెడ్‌పూర్‌లోని టాటా ఐరన్ అండ్ స్టీల్ వర్క్స్ సంస్థ ప్రసిద్ధి చెందింది. టాటా ఐరన్, స్టీల్ వర్క్స్ తో పాటు, ఆధునిక భారతీయ వ్యాపారానికి పునాదిగా నిలిచిన అనేక ఇతర రంగాలలో వ్యాపారాలను స్థాపించారు.
అతను తన జీవితంలో నాలుగు లక్ష్యాలను నిర్దేశించుకున్నాడు. అవి: ఐరన్ అండ్ స్టీల్ కంపెనీ, ప్రపంచ స్థాయి అభ్యాస సంస్థ, ఒక ప్రత్యేకమైన హోటల్, హైడ్రో ఎలక్ట్రిక్ ప్లాంట్ ల ఏర్పాటు. 1903 డిసెంబరు 3 న ముంబైలోని కొలాబా వాటర్ ఫ్రంట్ వద్ద తాజ్ మహల్ హోటల్ ను11 మిలియన్ డాలర్లు వ్యయంతో ప్రారంభించాడు. ఆ కాలంలో భారతదేశంలో విద్యుత్ ఉన్న ఏకైక హోటల్ ఇది.
అతని తల్లిదండ్రులు అతనికి చిన్న వయస్సు నుండే ప్రత్యేక మానసిక అంకగణితం అభ్యసనం చేయించినందున, ఇతర జొరాస్ట్రియన్ల మాదిరిగా కాకుండా జమ్సెట్జీ టాటాకు అధికారిక పాశ్చాత్య విద్య అబ్బింది. అయినప్పటికీ మరింత ఆధునిక విద్యను పొందడానికి తరువాత అతన్ని బొంబాయి పంపించారు.
అతను తరువాత టాటా గ్రూప్ ఆఫ్ కంపెనీలను స్థాపించాడు. టాటాను "భారతీయ పరిశ్రమ పితామహుడు"గా భావిస్తారు. అతను పారిశ్రామిక ప్రపంచంలో ఎంత ప్రభావం చూపించాడంటే, భారత దేశ మొదటి ప్రధానమంత్రి జవహర్‌లాల్ నెహ్రూ టాటాను వన్ మ్యాన్ ప్లానింగ్ కమిషన్ ‌గా అభివర్ణించాడు.
నల్లమందు వ్యాపారం తన తండ్రి వ్యాపారం కోసం నిర్బంధం చేయబడినందున టాటా అనేక శాఖలను స్థాపించడానికి విదేశాలలో, ప్రధానంగా ఇంగ్లాండ్, అమెరికా, ఐరోపా, చైనా, జపాన్ దేశాలకు అనేక పర్యటనలు చేశాడు.
జమ్‌షెడ్జీ నుసర్వాన్జీ టాటా ఒక భారతీయ మార్గదర్శక పారిశ్రామికవేత్త. అతను భారతదేశపు అతిపెద్ద వ్యాపార సంస్థ టాటా గ్రూప్ ను స్థాపించాడు.
ఉత్తర కొరియా మాజీ అధ్యక్షుడు కిమ్ జోంగ్ ఇల్ కిమ్ జోంగ్ ఉన్ ముగ్గురు కొడుకుల్లో అందరికంటే చిన్న కొడుకు. కిమ్ పుట్టిన తేదీ 1982 జనవరి 8 అని ఉత్తర కొరియా అధికారులు, ప్రభుత్వ మీడియా పేర్కొంది, స్విట్జర్లాండ్‌లో చదువుకున్న కింగ్ జోంగ్ ఉన్, అక్కడి నుండి స్వదేశానికి తిరిగి వచ్చిన తర్వాత ఉత్తర కొరియా రాజధాని ప్యాంగ్యాంగ్‌లో కిమ్ సాంగ్ మిలిటరీ యూనివర్సిటీలో చేరాడు.
మాజీ అధ్యక్షుడు కిమ్ జోంగ్ ఇల్ 2011 డిసెంబరు 17వ తేదీన మరణించడంతో చిన్నకొడుకైన కిమ్ జోంగ్ ఉన్‌ను ఈ పదవి వరించింది. తండ్రి మరణం తర్వాత 27 ఏళ్లకే ఉత్తర కొరియా అధ్యక్ష బాధ్యతలు స్వీకరించాడు. కేవలం పదిహేను రోజుల్లోనే పార్టీ అధ్యక్షుడిగా, దేశ సైన్యాధిపతిగా, కిమ్ జోంగ్-ఉన్ జాంగ్ కుటుంబ సభ్యులను కూడా చంపాడని, అతని కుటుంబం యొక్క "విస్తృతమైన ఉరిశిక్షల" ద్వారా జాంగ్ ఉనికి యొక్క అన్ని ఆనవాళ్లను పూర్తిగా నాశనం చేయాలని, అన్ని దగ్గరి పిల్లలు, మనవరాళ్లతో సహా బంధువులు. కిమ్ ప్రక్షాళనలో మరణించిన వారిలో జాంగ్ సోదరి జాంగ్ కై-సన్, ఆమె భర్త, క్యూబా రాయబారి జోన్ యోంగ్-జిన్, మలేషియాలో జాంగ్ మేనల్లుడు, రాయబారి జాంగ్ యోంగ్-చోల్ ఉన్నాడు. మేనల్లుడు ఇద్దరు కుమారులు కూడా చంపబడ్డారని చెప్పబడింది. 2017 ఫిబ్రవరి 13 న, కౌలాలంపూర్ అంతర్జాతీయ విమానాశ్రయంలో టెర్మినల్ 2 గుండా వెళుతున్నప్పుడు కిమ్ జోంగ్-నామ్, బహిష్కరించబడిన సగం సోదరుడు కిమ్ జోంగ్-నామ్ నాడీ ఏజెంట్ తో హత్య చేయబడ్డాడు. కిమ్ ఈ హత్యకు ఆదేశించినట్లు విస్తృతంగా నమ్ముతారు.
ఉత్తర కొరియాలో మనుషులు రోబోల్లా జీవిస్తారనీ, వారికి అక్కడ ఏమాత్రం గౌరవం దక్కదు ఎన్నికలు స్వేచ్ఛగా కావు, ప్రభుత్వ విమర్శకులు హింసించబడ్డారు, మీడియా పాలనచే నియంత్రించబడుతుంది, ఇంటర్నెట్ సదుపాయం పాలన ద్వారా పరిమితం చేయబడింది, మత స్వేచ్ఛ లేదు, కిమ్ జంగ్ ఉన్ మాత్రం ప్రపంచ దేశాలను భయబ్రాంతులకు గురి చేసే రీతిలో తన టేబుల్‌పైనే న్యూక్లియర్ వెపన్ బటన్ ఉంటుందని కిమ్ స్పష్టం చేశాడు. వరుస అణుపరీక్షలు, క్షిపణి పరీక్షలతో ఉత్తరకొరియా అధ్యక్షుడు కిమ్ జంగ్ ఉన్ ప్రపంచదేశాలకు కొరకరాని కొయ్యగా మారాడు. కిమ్ జంగ్ ఉన్ ను కట్టడి చేసేందుకు ఐక్యరాజ్యసమితి రంగంలోకి దిగినా ఫలితం లేకుండా పోయింది. పలు రకాల ఆంక్షలను ఇప్పటికే ఉత్తరకొరియాపై విధించాడు. ప్రపంచదేశాలకు హెచ్చరిక చేశారు కిమ్. ఉత్తర కొరియా జోలికి వస్తే చూస్తూ ఊరుకొనేది లేదని కిమ్ ఈ సందేశంలో తేల్చి చెప్పాడు. ఉత్తరకొరియా చట్టవిరుద్ధంగా క్షిపణి, అణ్వాయుధ పరీక్షలు చేస్తూ తన పొరుగు దేశాలను, ప్రపంచాన్ని భయపెడుతోందని.
కిమ్ ఉత్తర కొరియా చుట్టూ 17 లగ్జరీ ప్యాలెస్‌లు, 100 విమానాలు, ఎక్కువగా యూరోపియన్, లగ్జరీ కార్లు, ఒక ప్రైవేట్ జెట్, 100 అడుగుల పొడవైన పడవలు ఉన్నాయని చెబుతారు. కిమ్ జోంగ్-ఉన్ యొక్క ప్రైవేట్ ద్వీపానికి ఇది హవాయి లేదా ఇబిజా లాంటిది, కానీ అతను అక్కడ మాత్రమే నివసిస్తున్నాడు.
రత్లాంలో, మిగతా మధ్యప్రదేశ్ మాదిరిగానే, తేమతో కూడిన ఉపఉష్ణమండల శీతోష్ణస్థితి ఉంది. నగరంలో మూడు విభిన్న ఋతువులను గమనించవచ్చు: వేసవి, రుతుపవనాలు, శీతాకాలం. వేసవికాలం మార్చి మధ్యలో ప్రారంభమవుతుంది. ఏప్రిల్ నుండి జూన్ వరకు చాలా వేడిగా ఉంటుంది. గరిష్ఠ ఉష్ణోగ్రతలు 44 వరకు చేరతాయి. వర్షాకాలం జూన్ చివరలో ప్రారంభమవుతుంది, ఉష్ణోగ్రతలు సగటున 38 వరకు ఉంటాయి. స్థిరమైన, కుండపోత వర్షపాతం, అధిక తేమతో కూడుకుని ఉంటుంది. సగటు వర్షపాతం 940 మి.మీ. శీతాకాలం నవంబర్ మధ్యలో ప్రారంభమవుతుంది. పొడి, చల్లగా, ఎండగా ఉంటుంది. ఉష్ణోగ్రతలు సగటున 4 - 8 వరకు తగ్గుతాయి. కానీ కొన్ని రాత్రులలో సున్నా వరకు చేరవచ్చు.
రత్లాం జంక్షన్ పశ్చిమ రైల్వే జోన్లోని బ్రాడ్ గేజ్ లైన్లలో భారత రైల్వే యొక్క రైల్వే డివిజను. ఢిల్లీ-ముంబై, అజ్మీర్-ఖాండ్వా రైలు మార్గాల్లో ఇది ఒక ప్రధానమైన జంక్షన్. రత్లాం జంక్షన్ పశ్చిమ రైల్వే జోన్ యొక్క డివిజనల్ ప్రధాన కార్యాలయం. రత్లాం సిటీ గుండా నాలుగు ప్రధాన రైల్వే ట్రాక్‌లు ఉన్నాయి, ఇవి ముంబై, ఢిల్లీ అజ్మీర్, ఖండ్వాలకు వెళ్తాయి. రత్లాం జంక్షన్లో రోజూ 157 రైళ్ళు ఆగుతాయి. రాజధాని, గరీబ్ రథ్ వంటి అన్ని ప్రధాన సూపర్ ఫాస్ట్ రైళ్లు రత్లాం జంక్షన్ వద్ద ఆగుతాయి.
రత్లాం బ్రిటిష్ పాలనా కాలంలో మధ్య భారతం లోని మాళ్వా ఏజెన్సీలో భాగంగా ఉండేది. రత్లాం నగరం దీనికి రాజధానిగా ఉండేది. రత్లాం మొదట పెద్ద రాజ్యం. కానీ అప్పటి పాలకుడు రతన్ సింగ్ ధర్మత్పూర్ యుద్ధంలో ఔరంగజేబును వ్యతిరేకించాడు. వీరోచితంగా పోరాడి మరణించాడు. అప్పుడు రాజ్యం నశించింది. మహారాజా బిరుదు పోయింది. తరువాత మహారాజా సజ్జన్ సింగ్ పాలనలో బ్రిటిష్ వారు మహారాజా బిరుదును పునరుద్ధరించారు. 1819 జనవరి 5 న రత్లాం సంస్థానం బ్రిటిష్ రక్షిత ప్రాంతంగా మారింది.
రత్లాం మధ్య ప్రదేశ్ రాష్ట్రం, మాళ్వా ప్రాంతం, రత్లాం జిల్లా లోని నగరం. ఈ జిల్లాకు ముఖ్యపట్టణం. చారిత్రికంగా ఈ నగరం రత్నపురి గా ప్రసిద్ధి చెందింది. రత్లాం నగరం సముద్ర మట్టానికి 480 మీటర్ల ఎత్తున ఉంది.
నగరం ఆహారం ప్రేమికులకు ప్రసిద్ధి చెందింది. ముఖ్యంగా ప్రపంచ ప్రసిద్ధమైన చిరుతిండి 'రత్లామి సేవ్' కు రత్లాం కేంద్రం. బంగారు ఆభరణాలకు, చీరల మార్కెట్‌కూ కూడా రత్లాం ప్రసిద్ధి.
రత్లాం : నిర్దేశాంకాల వద్ద ఉంది. నగరం యొక్క వైశాల్యం 39 చ.కి.మీ. ఇది రాజస్థాన్, గుజరాత్ రాష్ట్రాలతో ఉన్న సరిహద్దులకు చాలా దగ్గరగా ఉంది.
యావత్మల్ జిల్లా ప్రధాన భాషగా ఉంది మరాఠీ అయితే వర్హాది మాండలిక మరాఠీ ప్రధానంగా యావత్మల్ ప్రజలు మాట్లాడే. అయితే, జిల్లా అనేక షెడ్యూల్ సంచార తెగల ఉంది ఎందుకంటే, వంటి ఇతర భాషలు లంబాడి, గోండి, ఉర్దూ, తెలుగు కోలామి భాష కూడా జిల్లాలోని ప్రాంతాల్లో మాట్లాడతారు. 1973 లో, మరాఠీ సాహిత్య సమ్మెలన్ మరాఠీ లిటరేచర్ కాన్ఫరెన్స్ ను నగరంలో మొదటిసారి నిర్వహించారు, దీనికి గజనన్ దిగంబర్ మద్గుల్కర్ అధ్యక్షత వహించారు. రెండవ సారి, ఈ ప్రాంతంలో రైతు ఆత్మహత్యల సమస్యను ఎత్తిచూపడానికి ఆత్మహత్య చేసుకున్న రైతు భార్య వైశాలి యెండే అధ్యక్షతన 11 జనవరి 2019 న ఆతిథ్యం ఇవ్వబడింది.
యావత్మల్ మహారాష్ట్రలోని యావత్మల్ జిల్లా పరిపాలనా ప్రధాన కేంద్రం. యావత్మల్ డివిజనల్ ప్రధాన కేంద్రం అమరావతి నుండి 90 కిలోమీటర్ల దూరం, రాష్ట్ర రాజధాని ముంబై నుండి దూరంలో 670 కి.మీ. ఉంది. ఈ పేరు మరాఠీ యావత్ మాల్ నుండి వచ్చింది. ఇది దుర్గా పండుగ గొప్ప వేడుకలకు చెందింది. దుర్గా మండపం అపారమైన అలంకరణలలో కోల్‌కతా తరువాత ఇది 2 వ స్థానంలో ఉంది.
జాతీయ రహదారి 44 జిల్లా గుండా వాడ్కి, కరంజీ, పంధర్‌కావాడ, పటాన్‌బోరి కేలపూర్ వద్ద వెళుతుంది. రాష్ట్ర రహదారి నేర్, యావత్మల్, జోడ్మోహా, మొహదా, ఉమారి, కరంజా వని గుండా వెళుతుంది. జాతీయ రహదారి 361 కలాంబ్, యావత్మల్, ఆర్ని ఉమార్ఖెడ్ గుండా వెళుతుంది.